kardosdrur/scandi-wiki huggingface dataset:
Daniel Burke

Daniel "Dan" Burke (født 2. maj 1974 i Sydney) er en australsk tidligere roer.

Burke roede i sin seniorkarriere i den australske otter, og her var han med til at vinde VM-bronze i 1997. Han var også med i båden ved  OL 2000 i Sydney efter en finale, hvor australierne havde bedste tid i de indledende heats. I finalen måtte de dog bøje sig for Storbritannien, der vandt guld næsten et sekund foran australierne på andenpladsen, mens Kroatien tog bronzemedaljerne. Resten af den australske båd bestod af Christian Ryan, Nick Porzig, Rob Jahrling, Mike McKay, Stuart Welch, Alastair Gordon, Jaime Fernandez og styrmand Brett Hayman.

OL-medaljer 
 2000:  Sølv i otter

Referencer

Eksterne henvisninger 

Roere fra Australien
Personer fra Sydney
Deltagere for Australien ved sommer-OL 2000
Olympiske sølvmedaljevindere fra Australien
Jaime Fernandez

Jaime Francisco Fernandez (født 4. april 1971 i Melbourne) er en australsk tidligere roer.

I sin karriere roede Fernandez primært otter, og det var også i denne bådtype, han første gang var med til OL for Australien. I 1992 i Barcelona var han med til at blive nummer fem, og fire år senere i Atlanta blev det til en sjetteplads.

OL 2000 i Sydney blev hans sidste internationale konkurrence, og her havde australierne bedste tid i indledende heat. I finalen måtte de bøje sig for Storbritannien, der vandt guld, knap et sekund foran australierne på andenpladsen, mens Kroatien tog bronzemedaljerne. Resten af den australske båd bestod af Christian Ryan, Nick Porzig, Rob Jahrling, Mike McKay, Stuart Welch, Alastair Gordon, Daniel Burke og styrmand Brett Hayman.

OL-medaljer 
 2000:  Sølv i otter

Referencer

Eksterne henvisninger 

Roere fra Australien
Personer fra Melbourne
Deltagere for Australien ved sommer-OL 1992
Deltagere for Australien ved sommer-OL 1996
Deltagere for Australien ved sommer-OL 2000
Olympiske sølvmedaljevindere fra Australien
Brett Hayman

Brett Ronald Hayman (født 3. maj 1972 i Melbourne) er en australsk tidligere roer og tredobbelt verdensmester.

Hayman var styrmanden i både toer med styrmand, firer med styrmand og otter for Australien. Han var med ved OL 1996 i Atlanta i otteren, der blev nummer seks. I 1997 var han med i letvægtsotteren, der vandt VM-guld, og året efter var han med i toeren, hvor han vandt en ny VM-guldmedalje sammen Nick Green og James Tomkins. Ved samme VM var han også med i fireren, der ligeledes vandt guld.

Ved OL 2000 i Sydney vandt australierne deres indledende heat, men i finalen måtte de bøje sig for Storbritannien, der vandt guld med et forspring på under et sekund til australierne på andenpladsen, mens Kroatien tog bronzemedaljerne. Resten af den australske båd bestod af Christian Ryan, Nick Porzig, Rob Jahrling, Mike McKay, Stuart Welch, Alastair Gordon, Daniel Burke og Jaime Fernandez.

OL-medaljer 
 2000:  Sølv i otter

Referencer

Eksterne henvisninger 

Roere fra Australien
Personer fra Melbourne
Deltagere for Australien ved sommer-OL 1996
Deltagere for Australien ved sommer-OL 2000
Olympiske sølvmedaljevindere fra Australien
Zombieland: Double Tap

Zombieland: Double Tap er en amerikansk film fra 2019 og den blev instrueret af Ruben Fleischer.

Medvirkende 
 Woody Harrelson som Tallahassee
 Jesse Eisenberg som Columbus
 Abigail Breslin som Little Rock
 Emma Stone som Wichita
 Zoey Deutch som Madison
Thomas Middleditch som "Poor Man's Jesse Eisenberg"
Bill Murray som Sig selv/Garfield

Kilder og Eksterne henvisninger 
 

Komediefilm fra USA
Gyserkomediefilm fra USA
Amerikanske film fra 2019
Judy (film)

Judy er en amerikansk film fra 2019 og den blev instrueret af Rupert Goold.

Medvirkende 
 Renée Zellweger som Judy Garland
 Darci Shaw som ung Judy Garland
 Finn Wittrock som Mickey Deans
 Rufus Sewell som Sidney Luft
 Michael Gambon som Bernard Delfont
 Jessie Buckley som Rosalyn Wilder
 Richard Cordery som Louis B. Mayer 
 Bella Ramsey som Lorna Luft 
 Royce Pierreson som Burt
 Arthur McBain som Askith
 John Dagleish som Lonnie Donegan
 Gemma-Leah Devereux som Liza Minnelli
 David Rubin som Noel

Kilder og Eksterne henvisninger 
 

Biografiske film fra USA
Amerikanske film fra 2019
Film baseret på skuespil
Film baseret på virkelige begivenheder
Dramafilm fra USA
Musicalfilm fra USA
West Ham United F.C. Women

West Ham United Women Football Club er en engelsk fodboldklub for kvinder, der er en afdeling af West Ham United. Klubben blev etableret i 1991 og spiller midlertidigt deres hjemmekampe på Chigwell Construction Stadium, men har oprindelig hjemmebane på Rush Green Stadium, i West Ham United Training Ground i Romford. 

Holdet trænes af Oli Harder, der har været cheftræner siden sommeren 2021.

Kvindeholdets hidtil største resultat og præstation var i 2019, hvor holdet nåede finalen ved FA Women's Cup, men blev besejret i af Manchester City W.F.C., med resultatet 0-3.

Resultater 
FA Women's Cup
Finalist (1): 2018-19FA Women's Premier League Plate
Vinder (1): 2017-18
Isthmian League Women's Cup
Vinder (1): 2017-18Essex FA County Cup Winners
Vinder (2): 2008–09, 2010–11
South East Combination League
Vinder (1): 2004-05Greater London Regional Premier League
Vinder (2): 2000–01, 2001–02
Greater London Regional League 
Vinder (1): 2001–02

Aktuel trup
 

 Stadion Navn: Rush Green Stadium By: Rush Green, Romford, LondonAdresse: London, Saville Rd, Chadwell Heath, Dagenham, Romford RM6 6DU Kapacitet:''' 4.500 tilskuere

Referencer

Eksterne henvisninger 
Kvindernes afdeling hos West Ham United 
Klubbens hjemmeside hos Soccerway

FA Women’s Super League
Kvindefodboldklubber i England
 
Etableret i 1991
Finlands Nationalmuseum

Finlands Nationalmuseum (, ) er et nationalmuseum i Finland, der udstiller genstande fra landets historie fra stenalderen og frem til i dag. Museet er indrettet i en nationalromantisk bygning i det centrale Helsinki, og det er en del af Museiverket (indtil 2018 kaldet Nationalrådet for Antikviteter) (, ), under ministeriet for kultur og uddannelse.

Galleri

Referencer

Eksterne henvisninger 

Museer i Helsinki
Historiske museer
Museer etableret i 1905
Nationalmuseer
Suontakasværdet

Suontakasværdet () er et middelaldersværd fundeti en kvindegrav i Tyrväntö i Finland i 1968. Graven er fra omkring 1030, og sværdet blev sandsynligvis brugt i 900-tallet. Sværdets greb, pommel og parerstang er af bronze. Sværdet bliver betragtet som unikt for sin tid.

I graven blev der også fundet et helt smykkesæt, et andet sværd og forskellige andre genstande. Landsbyen Suontaka ligger i Häme, hvor der er gjort mange fund af sværd. Tiden, hvor sværdet var i brug, var en blomstrende men voldelig tid i området.

Sværdet er udstillet på Finlands Nationalmuseum i Helsinki.

Referencer 

Sværd fra Europa
Arkæologiske fund fra Finland
Finland i middelalderen
Wallacesværdet

Wallacesværdet () er et antik tohåndssværd, der skulle have tilhørt William Wallace (1270–1305), den skotske ridder, der ledede modstandsbevægelsen mod England og dets besættelse af Skotland under de skotske uafhængighedskrige. Det siges, at sværdet blev brugt af Wallace under slaget ved Stirling i 1297 og i slaget ved Falkirk (1298).

Bladet måler 132 cm og er med håndtaget 163 cm langt. Bredden på klingen går fra 5,7 cm ved håndtaget til 1,9 cm ved spidsen. Sværdet vejer 2,7 kg.

Flere detaljer tyder dog på, at det ikke er gammelt nok til at William Wallace kan have brugt det. Bladet har ingen blodrille, der stort set altid bruges med klinger af denne form, bortset fra processionssværd fra renæssancen.
Undersøgelser har vist, at sværdet kan består af dele af forskellige sværd, der er sat sammen. Nogle af dem kan komme fra et sværd fra slutningen af 1400-tallet. Ifølge David Caldwell har sværdet bl.a. en ricasso (uskarpt stykke på klingen lige over håndtaget), som er meget atypisk for middelalderlige sværd. Han konkluderer også, at det består af tre forskellige stykker, og at der derfor måske kan være en del fra 1200-tallet. Bladet har oprindeligt sandsynligvis været et Oakeshott type XIIIa (også kendt som Espée de Guerre eller Stort krigssværd), der blev udbredt omkring midten af 1200-tallet. Grebet er længere end de tidligere skotske sværd. Parerstangen var sandsynligvis været nedadgående eller lige.

Sværdet er udstillet i Wallace Monument.

Referencer

Litteratur 
The Book of Wallace by Rev Charles Rogers, D.D, L.L.D
Scotlands Brave by Darren Loudoun.

Eksterne henvisninger 
Wallace's Sword på BBC's hjemmeside

Sværd fra Europa
Skotlands historie
Kultur i Skotland
Brabant

Brabant kan henvise til:

 Brabant (hertugdømme), et tidligere hertugdømme beliggende i Benelux, der i dag består af fem underområder: provinserne Nord-Brabant i Nederlandene, Vlaams-Brabant, Brabant Wallon, Antwerpen og regionen Bryssel i Belgien
 Brabant (provins), en tidligere belgisk provins, der eksistede 1815-1995

Se også 
 Brabantse Pijl, et cykelløb i Flamsk-Brabant
De skotske uafhængighedskrige

De skotske uafhængighedskrige var en serie militærkampagner, som blev udkæmpet mellem Kongeriget Skotland og Kongeriget England i slutningen af 1200-tallet og begyndelsen af 1300-tallet.

Den første krig (1296–1328) begyndte med en engelsk invasion af Skotland, og sluttede med underskrivelsen af Edinburgh-Northampton-traktaten . Den anden krig (1332–1357) begyndte med en engelsk støttet invasion af Edward Balliol og de "arveløse", der var en gruppe adelsfolk, og den sluttede med underskrivelsen af Berwickfreden. Krigene var en del af en større krise for Skotland, og blev afgørende for Skotlands historie. Ved begge krig beholdt Skotland sin status som uafhængig stat. Krigene var en vigtig årsag til etableringen af den engelske langbue som et vigtigt våben i middelalderlig krigsførelsel.

Vigtige slag og begivenheder 

 Indtagelsen af Berwick (1296)
 Slaget ved Dunbar (1296)
 Slaget ved Stirling Bridge, 1297
 Slaget ved Falkirk (1298)
 Slaget ved Roslin, 1303
 Slaget ved Happrew 1304
 Stirling Castles fald, 1304
 Slaget ved Methven, 1306
 Slaget ved Dalry, 1306
 Slaget ved Glen Trool, 1307
 Slaget ved Loudoun Hill, 1307
 Slaget ved Slioch, 1307
 Slaget ved Inverurie, 1308
 Slaget ved Pass of Brander, 1308
 Slaget ved Bannockburn, 1314
 Slaget ved Connor, 1315
 Slaget ved Skaithmuir, 1316
 Slaget ved Skerries, 1316
 Slaget ved Faughart, 1318
 Indtagelsen Berwick, 1318
 Slaget ved Myton, 1319
 Arbroath-deklerationen, 1320
 Slaget ved Boroughbridge, 1322
 Slaget ved Old Byland, 1322
 Corbeilfreden, 1326
 Slaget ved Stanhope Park, 1327
 Edinburgh-Northampton-traktaten, 1328
 Slaget ved Dupplin Moor, 1332
 Slaget ved Halidon Hill, 1333
 Slaget ved Dornock, 1333
 Slaget ved Boroughmuir, 1335
 Slaget ved Culblean, 1335
 Slaget ved Neville's Cross, 1346
 Berwickfreden, 1357

Eksterne henvisninger 
 BBC.com: The Wars of Scottish Independence 
 Historynet.com: Wars of Scottish Independence: Battle of Bannockburn
 Syelander.org: Battles of Dupplin Moor, Halidon Hill, & Neville's Cross 
 Kingcrest.com: Timeline 

Skotlands historie
England i middelalderen
Krige i 1200-tallet
Krige i 1300-tallet
Tweed (flod)

Tweed eller Tweed Water (, , ), er en flod på 153 km, der løber mod øst i grænseområdet i Skotland og det nordlige England. Tekstiltypen tweed har navn efter dets associering med floden Tweed. Tweed er et gammelt britisk (keltisk) ord, der betyder grænse

Floden er en af de store laksefloder i Storbritannien, og det er den eneste flod i England, hvor det ikke kræver en tilladelse fra Environment Agency at drive lystfiskeri.

Bifloder 
Bifloder til Tweed inkluderer:

 Whiteadder Water
 Blackadder Water
 River Till
 Eden Water
 Teviot Water
 Leader Water
 Gala Water
 Leithen Water
 Quair Water
 Eddleston Water
 Manor Water
 Lyne Water
 Holms Water

Referencer

Eksterne henvisninger 
 British Waterways: River Tweed
 The River Tweed Commission website
 The Tweed Foundation
 Tweed Forum website
 River Tweed: Special Area of Conservation (SAC) 
 SEPA (Scottish Environment Protection Agency): River Level Data 
 River Tweed map
 Gazetteer for Scotland: River Tweed
 Paper describing palaeo-icestream and landforms in the Tweed Valley
 Open Canoe Hire Specialists

Floder i Skotland
Wild Kratts

Wild Kratts er en amerikansk-canadiske tv-serie produceret for tv-kanalen PBS Kids og TVOKids af Chris Kratt og Martin Kratt.

Referencer 

Amerikanske tv-serier fra 2010'erne
Canadiske tv-serier fra 2010'erne
Tv-programmer fra TVOntario
Tv-programmer fra Public Broadcasting Service
Klaus Bechgaard

Klaus Bechgaard (5. marts 1945 - 7. marts 2017) var en dansk kemiker og professor på Københavns Universitet, der er kendt for at være en af de første kemikere i verden, der har syntetiseret en række organiske ladningsoverførselskomplekser og demonstreret deres superledende evner, hvilket er årsagen til, at det bliver kaldt Bechgaard-salte. Disse salte er superledende ved meget lave temperaturer.

Den første ukonventionelle superleder bestod af et organisk materiale, som blev opdaget af Bechgaard og Denis Jerome i 1979. Denne opdagelse genererede stor opmærksomhed i internationale videnskabelige kredse, og i en periode var han en af de mest citerede videnskabsfolk i den videnskabelige litteratur. Han blev nomineret til nobelprisen i kemi for sin opdagelse, men modtog aldrig prisen. Han var medlem af Videnskabernes Selskab.

Bechgaard forskede også i polymerer og nanoteknologi.

Uddannelse og karriere 
Bechgaard blev uddannet i organisk kemi fra Københavns Universitet i 1969. Han fik derefter en licentiatgrad i kemi i 1973 samme sted. Han blev hefter ansat som lektor på universitet, og arbejde som sådan i perioden 1974-1984, hvorefter han blev ansat som forskningsprofessor frem til 1989.

Herefter blev han udnævnt som professor i organisk kemi. I 1993 blev han leder af afdelingen for faststoffysik og kemi på Risø. I perioden 2001-2003 ledede han nanoteknologiprogrammet på Risø, der var et samarbejde med Danmarks Tekniske Universitet. I 2004 blev han ansat som professor i kemi og leder af Kemisk Institut på Københavns Universitet. Han var ansat her indtil sin død.

Han skrev omkring 370 videnskabelige artikler og tog syv patenter.

Hæder 
Priser
Bechgaard har modtaget følgende priser:
 1981: HN-prize
 1986: B.S. Friedmann-prize, University of California
 1987: Director Ib Henriksen's Foundation Research award
 1990: Macintosh Research award
 1991: Hewlett Packard Europhysics prize
 1997: NKT scientific prize
 2000: EU Descartes prize
 2008: Hartmann Foundation memorial prize

Udnævnelser
1983: medlem af Danmarks Naturvidenskabelige Akademi
1983: medlem af Videnskabernes Selskab
2002: medlem af Académie des sciences

Udvalgte publikationer 
 D. Jérome, A. Mazaud, M. Ribault, K. Bechgaard, Superconductivity in a synthetic organic conductor: (TMTSF)2PF6], J. Phys. Lett. (Paris) 41, L95 (1980).
 K. Bechgaard, K. Carneiro, M. Olsen, F. Rasmussen and C.S. Jacobsen, Zero-pressure organic superconductor: di-(tetramethyltetraselenafulvalenium)-perchlorate [(TMTSF)2ClO4], Phys. Rev. Lett. 46, 852 (1981).

Se også 
 Bechgaard-salte
 Ukonventionel superleder
 Organisk superleder
 Van Hove singularitet
 Tetrathiafulvalen
 Tetracyanoethylen
 Faststofkemi

Referencer 

Kemikere fra Danmark
Alumni fra Københavns Universitet
Ansatte ved Københavns Universitet
Medlemmer af Videnskabernes Selskab
Fløjspiller (sport)

En fløjspiller er i holdsport en spiller, der primært spiller nær en sidelinje på banen. En spiller vil typisk enten være højre eller venstre fløj. Begrebet kendes fra følgende sportsgrene:

 Fodbold: Oprindeligt blev det engelske udtryk 'wing' brugt om en offensiv spiller, der primært spillede på den ene side af banens længdeakse. Man skelnede her mellem 'yderwing' og 'innerwing', hvor yderwingen var den spiller, der spillede tættest på sidelinjen. I moderne fodbold bruges begreberne 'fløj(spiller)' eller 'kantspiller' oftest om den offensive spiller, der som udgangspunkt spiller nærmest sidelinjen. En af denne spillers opgaver er at forsøge at sparke bolden ind i målfeltet, hvor øvrige medspillere forsøger at dirigere bolden i mål. En god fløjspiller skal som udgangspunkt være god til at spille med den fod, der svarer til den sidelinje, han/hun spiller langs i angreb, dvs. en venstre fløjspiller skal helst have et godt venstreben og omvendt.
 Håndbold: En fløjspiller spiller som udgangspunkt nærmest sidelinjen i såvel forsvar som angreb. En højrefløj er optimalt set venstrehåndet og omvendt, idet det giver størst skudvinkel i forhold til målet i angrebssituationer.

Referencer

Se også 
 Fodboldpositioner
Sportsfolk
Armagedion

Armagedion er debutalbummet album fra den danske reggae/dancehall dou EaggerStunn. Det udkom i 2012. Det modtog fire ud af seks stjerner i musikmagasinet GAFFA.

Trackliste 
 "Dub A Dub"
 "Armagedion" - featuring Blæs Bukki
 "Penge"
 "Dolkening"
 "Kugledans Intro" featuring Keith
 "Kugledans" - featuring Geolo G
 "Gi Dem En Eagger"
 "U.F.O."
 "Du Ka Løbe"- featuring Pharfar
 "Rotteræs"
 "Man Er Don"
 "Fast Hånd" - Featuring Shaka Loveless
 "Morderdem Ver. 2"
 "Finale"

Referencer 

Album fra Danmark
Debutalbum fra 2012
Zapiekanka

Zapiekanka er en polsk slags baguette skåret i halve, serveres varmt og toppet hovedsageligt med smeltet ost og svampe. Der findes også andre versioner med ketchup, skinke og salat.

Mad fra Polen
Fastfood
Brighton & Hove Albion W.F.C.

Brighton & Hove Albion Women Football Club er en engelsk fodboldklub for kvinder, der er en afdeling af Brighton & Hove Albion. Klubben blev etableret i 1991 og spiller deres hjemmekampe på Broadfield Stadium. Klubben spiller pr. 2019 i Women's Super League. Træneren siden juli 2017, tidligere landsholdstræner for Englands kvindefodboldlandshold Hope Powell.

Klubbens historie 
Under klubbens originale navn Brighton GPO nåede klubben semifinalen i FA Women's Cup i 1975–76. I 1990, blev de knyttet til herreklubben og var en af grundlæggerne til den nye kvinde Premier League Division 1 South i 1991–92..

Inden den klubben blev tilknyttet Brighton & Hove Albion F.C., spillede klubben tre kampe på Goldstone Ground, det gamle hjemsted for Brightons herreside, mod Milton Keynes, Horsham og Whitehawk.

I 2015, fremlagde klubben en femårsplan til at nå landets bedste kvindelige række FA Women's Super League og kvalifikation til UEFA Women's Champions League. Den sæson, glippede holdet dog oprykning til FA WSL 2, ved at slutte på andenpladsen til Portsmouth. I 2015–16-sæsonen vandt de den sydlige division og den efterfølgende slutspil mod Northern Champions Sporting Club Albion. Efter play-off sejren blev deres oprykning, var deres oprykning til FA WSL 2 en realitet.

Holdet oprykkede så til den bedste række FA Women's Super League, til sæsonen 2018-19, efter deres ansøgning om at oprykning blev godkendt af The Football Association, som følge af en omstrukturering. I forbindelse med offentliggørelsen af oprykningen, afslørede klubben også at de flyttede hjemmebane til Crawley Towns Broadfield Stadium, til førsteholdskampe.

Aktuel trup

Trænerteam

Danskere spillere i klubben 
 Matilde Lundorf (2019-2020)

Referencer 

FA Women’s Super League
Kvindefodboldklubber i England
Etableret i 1991
William Gilbert

William Gilbert (født 24. maj 1544, død 30. november 1603), også kendt som Gilberd, var en engelsk læge, fysiker og naturfilosof. Han afviste lidenskabeligt både den herskende aristoteliske filosofi og den skolastiske metode til universitetsundervisning.

Eksterne henvisninger 

Læger fra England
Fysikere fra England
Naturfilosofer fra England
Briter i 1500-tallet
Briter i 1600-tallet
Willebrord Snell

Willebrord Snellius (født 13. juni 1580, død 30. oktober 1626) var en hollandsk astronom og matematiker, kendt i den engelsktalende verden som Snell. I Vesten, især de engelsktalende lande, er hans navn knyttet til loven om lysbrydning. Månekrateret Snellius er opkaldt efter ham.

Eksterne henvisninger 

Astronomer fra Nederlandene
Matematikere fra Nederlandene
Jeanette Nordahl

Jeanette Nordahl (født 1985) er en dansk instruktør.
Nordahl er uddannet på den alternative filmskole Super16 i 2012 med afgangsfilmen Waiting for Phil.

Waiting for Phil blev nomineret til en Robert for bedste kortfilm i 2013, hun var med i produktionen af Borgen fra 2011.

Filmografi 
 2004, Rød mand stå
 2005, Min mors kærlighed, manuskript og instruktørassistent
 2008, Bastion, scripter
 2009, Træneren, scripter
 2010, Klovn - The Movie, scripter og instruktørassistent
 2010, Neel, instruktion og manuskript
 2011, Borgen, instruktørassistent
 2011, Fjorten år og to nætter, instruktion og manus
 2012, Belinda Beautiful, instruktørassistent
 2012, Waiting for Phil, instruktion
 2012, My Baby The Butterfly, instruktion og manus
 2013, Kvinden i buret, instruktørassistent
 2014, Fasandræberne, instruktørassistent
 2014, Klumpfisken, instruktørassistent og scripter
 2015, Rosita, 2. instruktørassistent
 2015, Nylon, instruktion
 2016, Bedrag, instruktørassistent
 2018, Lykke-Per, 3. instruktørassistent
 2020, Kød og blod, instruktion

Referencer

Eksterne henvisninger 
 

Kvindelige filminstruktører fra Danmark
Kamancheh

Kamancheh er et iransk strenginstrument, der også bruges i armensk, aserbajdsjansk, tyrkisk og kurdisk musik og relateret til rebab, den historiske stamfar til kamancheh og også til den byzantinske lyra, stamfar til den europæiske violinfamilie. Strengene spilles med en Bue med variabel spænding.

Strengeinstrumenter
Ernst Chladni

Ernst Florens Friedrich Chladni (født 30. november 1756, død 3. april 1827) var en tysk fysiker og musiker. Hans vigtigste virke, som han undertiden er kendt som faderen til akustik, omfattede forskning på vibrerende plader og beregningen af lydhastigheden for forskellige gasser.

Referencer

Eksterne henvisninger 

Fysikere fra Tyskland
Musikere fra Tyskland
Tyskere i 1700-tallet
Tyskere i 1800-tallet
Rudjer Josip Boscovich

Ruđer Josip Bošković (født 18. maj 1711, død 13. februar 1787) var en fysiker, astronom, matematiker, filosof, diplomat, digter, teolog, jesuittisk præst og en polymat fra republikken Ragusa (nuværende Kroatien). Han studerede og boede i Italien og Frankrig, hvor han også udgav mange af sine værker.

Eksterne henvisninger 

Fysikere
Astronomer
Personer i 1700-tallet
Joseph-Louis Gay-Lussac

Joseph-Louis Gay-Lussac (født 6. december 1778, død 9. maj 1850) var en fransk kemiker og fysiker. Han er mest kendt for sin opdagelse af, at vand består af to dele brint og en del ilt (med Alexander von Humboldt), for to love der vedrører gasser og for sit arbejde med alkohol-vand-blandinger, hvilket førte til alkoholprocenten, der anvendes til at måle alkoholholdige drikkevarer i mange lande.

Eksterne henvisninger 

Kemikere fra Frankrig
Fysikere fra Frankrig

Franskmænd i 1700-tallet
Franskmænd i 1800-tallet
William Prout

William Prout (født 15. januar 1785, død 9. april 1850) FRS var en engelsk kemiker, læge og naturlig teolog. Han huskes i dag hovedsageligt for at have lagt navn til Prouts hypotese.

Eksterne henvisninger 

Kemikere fra England
Læger fra England
Teologer fra England
Briter i 1700-tallet
Briter i 1800-tallet
Vibeke Glarbo

Vibeke Elisabeth Glarbo (født 3. juli 1946 i København) er en dansk billedhugger.

Glarbo læste i 1968 oldnordisk og dansk litteratur, filosofikum på Københavns Universitet, derefter blev hun uddannet på Kunstakademiet i København under Mogens Bøggild og Svend Wiig Hansen 1969-76.

Vibeke Glarbos udgangspunkt er en traditionel uddannelse som billedhugger. Da Glarbo ikke fandt sig til rette med skulpturens traditionelle materialer, begyndte hun i 1984 at eksperimentere med nye materialer som papir, plexiglas, asfalt, slagger, aske og polyester og materialer fra naturen. Studiet af oldislandsk og rejser til Island og Irland har haft indflydelse på Glarbos kunstneriske udvikling.

Hæder 
 1972, Akademiets store sølvmedalje
 1973, Marie Illum
 1976, Carl Julius Petersens Hjælpefond
 1977, Ronge
 1977, Mogens Poulsen
 1983, Hanne Benzons Præmie
 1985, Gerhard Henning
 1988, Højesteretssagfører Davids fond for slægt og venner
 1989, Augusta Dohlmann
 2000, Ole Haslunds Kunstnerfond
 2008, Statens Kunstfond: Livsvarig ydelse

Eksterne henvisninger 
 Glarbos hjemmeside

Referencer 

Billedhuggere fra Danmark
Kunstnere på finansloven